Document ID: 32009R1236

KOMISIJOS REGLAMENTAS (ES) Nr. 1236/2009
2009 m. gruodžio 10 d.
iš dalies keičiantis Tarybos reglamento (EB) Nr. 732/2008 dėl bendrųjų tarifų lengvatų sistemos taikymo nuo 2009 m. sausio 1 d. iki 2011 m. gruodžio 31 d. I priedą
EUROPOS KOMISIJA,
atsižvelgdama į Europos Sąjungos sutartį ir į Sutartį dėl Europos Sąjungos veikimo,
atsižvelgdama į 2008 m. liepos 22 d. Tarybos reglamentą (EB) Nr. 732/2008 dėl bendrųjų tarifų lengvatų sistemos taikymo nuo 2009 m. sausio 1 d. iki 2011 m. gruodžio 31 d., iš dalies keičiantį Reglamentus (EB) Nr. 552/97, (EB) Nr. 1933/2006 ir Komisijos reglamentus (EB) Nr. 1100/2006 ir (EB) Nr. 964/2007 (1), ypač į jo 25 straipsnį,
pasitarusi su Bendrųjų tarifų lengvatų komitetu,
kadangi:
(1)
2008 m. gruodžio 9 d. Komisijos sprendimu 2008/938/EB (2) su pakeitimais, padarytais Sprendimu 2009/454/EB (3), yra nustatytas lengvatas gaunančių šalių, kurioms galima nuo 2009 m. sausio 1 d. iki 2011 m. gruodžio 31 d. taikyti specialią tvaraus vystymosi ir gero valdymo skatinamąją priemonę, numatytą Reglamentu (EB) Nr. 732/2008, sąrašas.
(2)
Reglamento (EB) Nr. 732/2008 I priedo E skiltyje turėtų būti pateikta informacija apie lengvatas gaunančias šalis, kurioms taikoma speciali tvaraus vystymosi ir gero valdymo skatinamoji priemonė. Todėl Reglamento (EB) Nr. 732/2008 I priedas turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 732/2008 I priedas pakeičiamas šio reglamento priede pateiktu tekstu.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2009 m. gruodžio 10 d.

Labels: 3
19
5